नो सैलरी: पुसा ने ईमेल किया, पुटा हाईकोर्ट जाने को तैयार
पंजाब यूनिवर्सिटी टीचर्स एसोसिएशन (पुटा) अब यूनिवर्सिटी ग्रांट्स कमीशन (यूजीसी) के खिलाफ हाईकोर्ट जाने की तैयारी में है। रविवार को हुई पुटा की इमरजेंसी मीटिंग में तय किया गया है कि कोर्ट ने यूजीसी को 30.5 करोड़ रुपए देने का जो आदेश दिया है, उसके लिए कोर्ट का दरवाजा एक बार फिर खटखटाया जाए। पुटा इसके लिए खुद पार्टी बनने की तैयारी में है। उल्लेखनीय है कि पीयू के टीचर्स को इस महीने की सैलरी अब तक नहीं मिली है और 15 मार्च से पहले सैलरी मिलने की संभावना नहीं है। दूसरी ओर नॉन टीचिंग एसोसिएशन ने यूजीसी प्रमुख को लेटर लिखा है कि उनकी ग्रांट समय पर जारी की जाए।
}नॉन टीचिंग की मीटिंग आज... पुसाप्रेसिडेंट दीपक कौशिक ने कहा कि उन्होंने टाइम पर ग्रांट देने के लिए यूजीसी को ईमेल किया है। इसके अलावा वीसी प्रो. अरुण ग्रोवर से भी मांग रखी है कि जब यूजीसी चेयरमैन पीयू आएं तो नॉन टीचिंग एसोसिएशन को उनसे मिलने का टाइम दिलाया जाए। उन्होंने कहा कि इस महीने टीचर्स को सैलरी नहीं मिली है, अगले महीने नॉन टीचिंग का टाइम हो सकता है। इसलिए उन्होंने ईमेल किया है। पुटा के आठ से 11 मार्च तक चलने वाले धरने में शामिल होने के लिए पीयू नॉन टीचिंग स्टाफ की सभी एसोसिएशनों की मीटिंग मंगलवार को कैंपस में होगी।
पीयू का बजट करीब 500 करोड़ रुपए का है और उनकी 223 करोड़ रुपए की आय है। पंजाब सरकार से 20 करोड़ की फिक्स ग्रांट मिलती है और बाकी रकम केंद्र सरकार से डेफिसिट बजट के तौर पर मिलती है। लेकिन पिछले करीब ढाई साल से लगातार पीयू में फंड की कमी हो रही है। यूनिवर्सिटी को पिछले साल 19 करोड़ और इस साल करीब 30 करोड़ रुपए की ग्रांट नहीं मिली है। सेंट्रली फंडिड यूनिवर्सिटीज का बजट इस बार यूजीसी ने 15 परसेंट तक बढ़ाया लेकिन पीयू की ग्रांट में बढ़ोतरी नहीं की गई है। इसी वजह से पीयू के वीसी ने कह दिया था कि जनवरी में यूनिवर्सिटी बंद करनी पड़ेगी। इस बयान पर पंजाब एंड हरियाणा हाईकोर्ट ने संज्ञान लेते हुए पीयू के वीसी, यूजीसी, एमएचआरडी और पंजाब को तलब किया था। कोर्ट ने आदेश किया था पीयू को बकाया 30.5 करोड़ रुपए दिए जाएं, इसके लिए चार सप्ताह का टाइम दिया गया था। ये रकम नहीं मिलने के कारण पीयू के टीचर्स को सैलरी नहीं मिली है। अब पीयू टीचर्स एसोसिएशन ने इस केस में अपना पक्ष कोर्ट में रखने की इजाजत मांगी है।
{टीचर्स को 15 मार्च तक सैलरी मिलने के कोई आसार नहीं
hin_Deva hin_Deva hin_Deva hin_Deva hin_Deva